CELEX: 32018R0939
Language: et
Date: 2018-06-26 00:00:00
Title: Komisjoni rakendusmäärus (EL) 2018/939, 26. juuni 2018, millega registreeritakse kaitstud päritolunimetuste ja kaitstud geograafiliste tähiste registris nimetus [„Cidre Cotentin“ / „Cotentin“ (KPN)]

3.7.2018   
            
            
               ET
            
            
               Euroopa Liidu Teataja
            
            
               L 166/3
            
         KOMISJONI RAKENDUSMÄÄRUS (EL) 2018/939,
   26. juuni 2018,
   millega registreeritakse kaitstud päritolunimetuste ja kaitstud geograafiliste tähiste registris nimetus [„Cidre Cotentin“ / „Cotentin“ (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:
   
               (1)
            
            
               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Cidre Cotentin“ / „Cotentin“ (2).
            
         
               (2)
            
            
               Prantsuse ametiasutused teatasid 16. novembri 2016. aasta kirjas komisjonile, et kooskõlas 14. oktoobri 2016. aasta korraldusega, milles käsitletakse kaitstud päritolunimetust „Cidre Cotentin“ / „Cotentin“ (avaldatud Prantsuse Vabariigi ametlikus teatajas 22. oktoobril 2016) on määruse (EL) nr 1151/2012 artikli 15 lõike 4 kohane üleminekuperiood kuni 15. novembrini 2026 kehtestatud põllumajandusega tegelevale piiratud vastutusega äriühingule (Earl) La Vallée des Pommiers (17, bis hameau Les Mesles, 50340 Bricquebosq) ja piiratud vastutusega äriühingule (Sarl) Cidrerie Le père Mahieu (17, bis hameau Les Mesles, 50340 Bricquebosq), kes tegutsevad Prantsusmaa territooriumil ja vastavad kõnealuse artikli tingimustele. Kõnealused ettevõtjad, kes olid toodet „Cidre Cotentin“ / „Cotentin“ pidevalt ja õiguspäraselt turustanud vähemalt viie aasta jooksul enne taotluse esitamist, esitasid riikliku vastuväite esitamise menetluse raames vastuväite.
            
         
               (3)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Cidre Cotentin“ / „Cotentin“ registreerida,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Cidre Cotentin“ / „Cotentin“ (KPN) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.8 kuuluva tootena.
   Artikkel 2
   Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on kooskõlas 14. oktoobri 2016. aasta korraldusega, milles käsitletakse kaitstud päritolunimetust „Cidre Cotentin“ / „Cotentin“ (KPN) (avaldatud Prantsuse Vabariigi ametlikus teatajas 22. oktoobril 2016), ja määruse (EL) nr 1151/2012 artikli 15 lõike 4 alusel kehtestanud kõnealuse artikli tingimustele vastavatele ettevõtjatele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuni 2018
      
         
            Komisjoni nimel
         
         
            presidendi eest
         
         
            komisjoni liige
         
         Phil HOGAN
      
   
   
      (1)  ELT L 343, 14.12.2012, lk 1.
   
      (2)  ELT C 39, 2.2.2018, lk 33.
   
      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).